PATVIRTINTA

Klaipėdos rajono savivaldybės mero

2019 m. rugsėjo 3 d. potvarkiu Nr. MV-85

**KLAIPĖDOS RAJONO SAVIVALDYBĖS**

**MERO PATARĖJO (2) PAREIGYBĖS APRAŠYMAS**

**I SKYRIUS**

**PAREIGYBĖS CHARAKTERISTIKA**

1. Klaipėdos rajono savivaldybės mero patarėjas (toliau – mero patarėjas) yra politinio

(asmeninio) pasitikėjimo valstybės tarnautojas.

**II SKYRIUS**

**PASKIRTIS**

2. Mero patarėjo pareigybė reikalinga patarti savivaldybės merui ryšių su visuomene klausimais.

**III SKYRIUS**

**VEIKLOS SRITIS**

3. Šias pareigas einantis valstybės tarnautojas funkcijas vykdo bendroje veiklos srityje -viešųjų ryšių.

**IV SKYRIUS**

**SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI**

4. Valstybės tarnautojas, einantis šias pareigas, turi atitikti šiuos specialiuosius reikalavimus:

4.1. turėti aukštąjį universitetinį arba jam prilygintą išsilavinimą;

4.2. turėti ne mažesnę kaip 3 metų darbo patirtį ryšių su visuomene ir komunikacijos ar žiniasklaidos srityse;

4.3. išmanyti Lietuvos Respublikos teisės aktus, reglamentuojančius visuomenės informavimo būdus ir priemones, vietos savivaldą, viešąjį administravimą, dokumentų valdymą ir kitus su vykdomomis funkcijomis susijusius teisės aktus;

4.4. išmanyti ryšių su visuomene veiklą ir pagrindinius visuomenės informavimo ir organizacijos įvaizdžio kūrimo ir palaikymo principus;

4.5. gebėti sklandžiai dėstyti mintis raštu ir žodžiu;

4.6. mokėti dirbti „Microsoft Office“ programiniu paketu, internetu;

4.7. gebėti kaupti, sisteminti ir apibendrinti informaciją.

**V SKYRIUS**

**ŠIAS PAREIGAS EINANČIO VALSTYBĖS TARNAUTOJO FUNKCIJOS**

5. Šias pareigas einantis valstybės tarnautojas atlieka šias funkcijas:

5.1. rengia ir platina informaciją apie Klaipėdos rajono savivaldybės veiklą visuomenei ir žiniasklaidai;

5.2. rengia ir platina informaciją apie sėkmingos veiklos rezultatų sklaidą už savivaldybės ribų ir formuoja teigiamą Klaipėdos rajono savivaldybės įvaizdį;

5.3. teikia informaciją žiniasklaidai apie Klaipėdos rajono savivaldybės rengiamus renginius, atsako už šios informacijos tikslumą;

5.4. pagal kompetenciją organizuoja veiksmingas viešųjų ryšių akcijas, susijusias su Klaipėdos rajono savivaldybės veiklos viešinimu;

5.5. prižiūri ir teikia siūlymus savivaldybės ir mero socialinių tinklų paskyrų klausimais;

5.6. pagal kompetenciją palaiko ryšius su Lietuvos Respublikos Prezidento, Lietuvos Respublikos Seimo ir Lietuvos  Respublikos Vyriausybės institucijomis, Klaipėdos rajono Savivaldybės administracijos struktūriniais padaliniais, įstaigomis ir įmonėmis, Klaipėdos rajono savivaldybėje esančiomis bendruomenėmis, verslo įmonėmis;

5.7. palaiko ryšius su nacionalinės ir regioninės žiniasklaidos priemonėmis bei su tarptautinėmis institucijomis ir organizacijomis;

5.8. atlieka žiniasklaidos monitoringą, operatyviai reaguoja į žiniasklaidos paklausimus, žiniasklaidoje paskelbtą klaidinančią arba tiesos neatitinkančią informaciją apie Klaipėdos rajono savivaldybę;

5.9. dalyvauja kuriant ir palaikant bendrą savivaldybės reprezentacinį stilių, teikia pasiūlymus merui dėl Klaipėdos rajono įvaizdžio tobulinimo ir pakeitimų, rūpinasi reprezentatyviu Klaipėdos rajono pristatymu ir atstovavimu viešojoje erdvėje;

5.10. pagal poreikį rengia Klaipėdos rajono savivaldybės komunikacijos ir įvaizdžio strategijas, Klaipėdos rajono savivaldybės veiklos viešinimo planus, komunikacines kampanijas;

5.11. tarpininkauja Klaipėdos rajono savivaldybės administracijos valstybės tarnautojams ir darbuotojams, dirbantiems pagal darbo sutartis, žiniasklaidos priemonėse pristatant visuomenei aktualius klausimus apie Klaipėdos rajono savivaldybės kuruojamas sritis;

5.12. organizuoja, derina ir prireikus rengia sveikinimus valstybinių ir kitų švenčių proga; organizuoja ir rengia Savivaldybės mero, jo pavaduotojų viešųjų kalbų, straipsnių, pranešimų projektus įvairioms institucijoms, mokslo, kultūros, švietimo, visuomenės veikėjams, investuotojams, miesto bendruomenės nariams;

5.13. dalyvauja mero rengiamuose pasitarimuose, Klaipėdos rajono savivaldybės tarybos, komitetų, komisijų, darbo grupių posėdžiuose, teikia merui informaciją ir pasiūlymus savo kompetencijos klausimais;

5.14. savivaldybės mero pavedimu organizuoja ir koordinuoja atstovavimą savivaldybei įvairiuose renginiuose;

5.15. mero pavedimu atstovauja Klaipėdos rajono savivaldybei kitose valstybės ir savivaldybių institucijose, įstaigose, įmonėse ir organizacijose Lietuvoje bei užsienyje;

5.16. pagal kompetenciją vykdo kitus mero pavedimus, susijusius su Klaipėdos rajono savivaldybės strateginių tikslų įgyvendinimu.

**VI SKYRIUS**

**ŠIAS PAREIGAS EINANČIO VALSTYBĖS**

**TARNAUTOJO PAVALDUMAS**

6. Šias pareigas einantis valstybės tarnautojas tiesiogiai pavaldus savivaldybės merui.

**SUSIPAŽINAU**

\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

(data)